**Кыргыз Республикасынын Жаратылыш ресурстары, экология жана техникалык көзөмөл министрлигине** **караштуу Экологиялык мониторинг департаменти тарабынан көрсөтүлүүчү мамлекеттик кызмат көрсөтүүлөрдүн стандартын бекитүү тууралуу**

Кыргыз Республикасынын Жаратылыш ресурстары, экология жана техникалык көзөмөл министрлиги караштуу Экологиялык мониторинг департаменти тарабынан жарандарга жана юридикалык жактарга берилүүчү мамлекеттик кызмат көрсөтүүлөрдүн сапатын жана жеткиликтүүлүгүн жогорулатуу максатында, Кыргыз Республикасынын Министрлер Кабинетинин 2024-жылдын 12 майындагы № 304 “Мамлекеттик органдар жана алардын ведомстволук мекемелери тарабынан көрсөтүлүүчү мамлекеттик кызмат көрсөтүүлөрдүн бирдиктүү реестрин бекитүү” токтомуна ылайык, Кыргыз Республикасынын Министрлер Кабинетинин 2023-жылдын 3-мартындагы № 115 “Кыргыз Республикасынын Министрлер Кабинетинин айрым ченем жаратуу ыйгарым укуктарын мамлекеттик органдарга жана жергиликтүү мамлекеттик башкаруунун аткаруу органдарына өткөрүп берүү жөнүндө” токтомуна ылайык **буйрук кылам**:

1. Кыргыз Республикасынын Жаратылыш ресурстары, экология жана техникалык көзөмөл министрлигине караштуу Экологиялык мониторинг департаменти тарабынан көрсөтүлүүчү мамлекеттик кызмат көрсөтүүлөрдүн стандарттары тиркемеге ылайык бекитилсин.

2.  Министрлигинин басма сөз кызматы менен биргеликте санариптештирүү бөлүмү:

- Кыргыз Республикасынын Өкмөтүнүн “Кыргыз Республикасынын ченемдик укуктук актыларын расмий жарыялоонун булактары жөнүндө” токтомуна ылайык 2010-жылдын 26-февраль № 117 милдеттүү түрдө расмий жарыялоо боюнча чараларды көрсүн;

– расмий жарыяланган күндөн тартып үч жумуш күндүн ичинде ушул буйруктун көчүрмөлөрүн мамлекеттик жана расмий тилдерде эки нускада, кагаз жүзүндө жана электрондук түрдө, жарыяланган булагын, көрсөтүлгөн ченемдик укуктук актыны көрсөтүү менен мамлекеттик каттоо үчүн Кыргыз Республикасынын Юстиция министрлигине жөнөтүлсүн.

- кабыл алынган буйруктун көчүрмөлөрү ал күчүнө кирген күндөн тартып үч жумуш күндүн ичинде  Кыргыз Республикасынын Президентинин Администрациясына маалымат үчүн жиберсин.

3. Кыргыз Республикасынын Жаратылыш ресурстары, экология жана техникалык көзөмөл министрлигине караштуу Экологиялык мониторинг департаменти мамлекеттик кызмат көрсөтүүлөрдүн жогоруда көрсөтүлгөн стандарттарына ылайык мамлекеттик кызматтарды көрсөтүү боюнча иштерди уюштурсун.

4.  Документтик камсыздоо бөлүмү бул буйрукту Министрликтин түзүмдүк жана ведомстволук бөлүнүштөрүнө жеткирсин.

5. Бул буйрук расмий жарыяланган күндөн тартып он күн өткөндөн кийин күчүнө кирет.

6. Бул буйруктун аткарылышын көзөмөлдөө министрдин биринчи орун басары М.Р. Маметовго жүктөлсүн.

**Министрдин м.а.** **А.А. Сапаралиев**